Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pariisin kosher-ruokakaupan terrori-iskun neljä uhria -
haudattiin tänään Jerusalemissa Har Hamenuchot -hautausmaalle.
Turkin presidentti Erdogan syytti länttä tekopyhyydestä Pariisin iskuissa.
Hän ei tuominnut hyökkäyksiä, joita hän kutsui -
”muslimivastaisiksi teoiksi Euroopassa”.
Presidentti Obama selvitti puhelimitse pääministeri Netanjahulle, -
että USA:n tavoittelema lopullinen sopimus Iranin kanssa -
estäisi Irania saavuttamasta ydinasetta.
Pariisin kosher-ruokakaupan terrori-iskun neljä uhria -
haudattiin tänään iltapäivällä Jerusalemissa -
Har Hamenuchot -hautausmaalle.
Seremoniaan osallistuivat presidentti Rivlin, pääministeri Netanjahu, -
opposition puheenjohtaja Herzog, uhrien omaiset ja ystävät -
sekä tuhannet solidaarisuuttaan uhrien perheille osoittaneet ihmiset.
Uhrien arkkuja kuljettanut lentokone laskeutui Israeliin aikaisin aamulla.
Mukana Pariisista lensi myös uhrien sukulaisia.
He pitivät rukoushetkiä ennen Jerusalemiin saapumista.
Ranskan tapahtumat eivät koskettaneet vain yhtä perhettä, -
vaan kaikkia perheitä, koko Israelin kansaa.
Nämä neljä juutalaista saivat surmansa -
kosher-ruokakaupan panttivanki- tapauksessa Pariisissa perjantaina.
Kaksi päivää sitä ennen 12 ihmistä kuoli Charlie Hebdo -lehden iskussa -
ja naispoliisi ammuttiin erillistapauksessa.
ISIL on ilmoittanut olevansa vastuussa kosher-kaupan hyökkäyksestä, -
ja al-Qaidan Jemenin haara sanoo olevansa muiden iskujen takana.
Jerusalemissa on järjestetty taidenäyttely -
solidaarisuudesta Ranskan kansalle.
Näyttelyn tuottanut israelilais- taiteilija selitti näyttelyn taustaa.
Kaikki alkaa siitä, että työnnetään takaapäin.
Juutalaiset ovat järkyttyneitä siitä, mitä heille on tapahtumassa.
Tämä on ollut heidän maansa jo vuosisatoja, -
ja he saivat turvapaikan sieltä. Mutta nyt heistä on tullut uhreja.
Heitä terrorisoidaan, eikä heillä ollut tällaista ongelmaa aiemmin.
Tämän jälkeen maalauksessa kuvataan, -
miten he lohduttavat toisiaan ja löytävät keinon olla onnellisia, -
mistä tahansa heidän elämänsä koostuukaan.
Sitten he ehkä tulevat Israeliin.
Turkin presidentti Erdogan syytti länttä tekopyhyydestä Pariisin iskuissa, -
eikä hän tuominnut hyökkäyksiä, joita hän kutsui -
”muslimivastaisiksi teoiksi Euroopassa”.
Lännen tekopyhyys on silmiinpistävää.
Me muslimit emme koskaan ole puolustaneet terrorismia.
Milloinkaan emme ole tukeneet verilöylyjä.
Näiden teurastusten taustalla ovat vaikuttaneet -
rasismi, viha ja islamofobia.
Viranomaisten tulisi ryhtyä toimenpiteisiin niissä maissa, -
joissa moskeijoitamme vastaan hyökätään. Ne ovat provokaatioita.
Erdogan tapasi palestiinalaispresidentti Abbasin -
ja tuomitsi Israelin pääministerin Netanjahun, -
kun tämä oli osallistunut muiden johtajien ohella Pariisin marssille -
solidaarisuuden osoituksena terrori-iskujen uhreille.
Miltä teistä tuntuisi, -
kun mies, joka on harrastanut valtioterrorismia -
ja tappanut 2 500 ihmistä, heiluttelee väkijoukossa Pariisissa?
Hän vilkuttelee yleisölle ikään kuin ihmiset olisivat siellä -
odottamassa häntä suurella jännityksellä.
En pysty käsittämään, miten Netanjahu saattoi mennä sinne.
Hänen pitäisi ensin tehdä tiliä tappamistaan lapsista.
Turkin presidentti Erdogan on suorasukainen Israelin arvostelija, -
ja hän tukee kansainvälisesti luokiteltua terroristijärjestö Hamasia,-
joka hallitsee Gazassa.
Erdogan viittasi viime kesän 50-päiväiseen konfliktiin, -
jonka Israel ja Hamas kävivät ja jossa yli 2 200 ihmistä sai surmansa.
Taisteluja käytiin tiheästi asutuilla alueilla, joilta islamistitaistelijat -
ampuivat raketteja ja kranaatteja Israelin siviiliasutuskeskuksiin.
Turkin presidentti Erdogan ei osallistunut Pariisin marssille.
Sen sijaan pääministeri Davutoglu oli mukana -
tässä Ranskan historian suurimmassa mielenosoituksessa.
Pariisin iskujen jälkeen moskeijoihin Ranskassa, Saksassa ja Ruotsissa -
on tehty ilkivaltaa. Turkki ja jotkut muut väittävät tapauksia -
kasvavaksi muslimivastaiseksi aalloksi Euroopassa.
Pariisin terrori-iskuista epäillyn naispuolisen apurin -
kerrotaan paenneen Turkin kautta Syyriaan.
USA:n presidentti Obama keskusteli eilen illalla puhelimitse -
pääministeri Netanjahun kanssa ja selvensi, että USA:n tavoittelema -
lopullinen sopimus Iranin kanssa ei sallisi Iranin saavuttaa ydinasetta.
Obama painotti USA:n sitoutumista Israelin turvallisuuteen -
sekä USA:n ja Israelin välisen yhteistyön tärkeyttä Iran-asiassa.
Ydinneuvotteluja käydään turvallisuus- neuvoston pysyväisjäsenten -
(USA, Venäjä, Kiina, Ranska, Britannia, sekä Saksa ja Iran) kesken.
Neuvottelujen on määrä jatkua Sveitsissä tällä viikolla.
Palestiinalaisaihetta koskien Obama toisti USA:n kannan siitä, -
että palestiinalaishallinnon ei pitäisi liittyä -
Kansainväliseen rikostuomioistuimeen, -
koska se ei ole täysivaltainen valtio.
Obama kertoi USA:n vastustavan molempien osapuolten toimia, -
jotka horjuttavat luottamusta. Hän lisäsi, että USA kehottaa osapuolia -
etsimään keinoja jännitteiden lieventämiseksi.
Israelin keskustiedustelupalvelu Shin Bet -
sulki kolme muslimiavustusjärjestöä epäiltynä terrorin rahoittamisesta.
Poliisin mukaan järjestöt ovat: -
naisjärjestö "Muslim Women for al-Aqsa", -
"The Al-Aqsa Champions" sekä "Al-Fajrin kulttuurisäätiö" Nasaretissa.
Poliisilausunnon mukaan näitä kolmea järjestöä epäillään siitä, -
että ne rahoittavat ryhmiä, jotka kannattavat islamistista Hamasia -
ja yllyttävät aktivisteja yhteenottoihin vierailijoiden kanssa al-Aksa-alueella.
Alue tunnetaan myös Temppelivuorena, -
ja se on pyhä juutalaisille ja muslimeille.
Juutalaisten ja kristittyjen pääsy alueelle on sallittu, -
mutta Israelin poliisi kieltää heiltä rukoilemisen siellä -
levottomuuksien syttymisen pelossa.
Israelin pankki ilmoitti, että valtion talous on palautumassa -
kesän sodan vaikutuksilta, -
joskaan kaikki sodasta koituneet tappiot eivät ole korjautuneet.
Lukuun ottamatta laivoja, lentokoneita ja timantteja -
vienti väheni marraskuussa kolme prosenttia -
kahden edellisen kuukauden kasvun jälkeen.
Palveluvienti pysyi huipputasolla, joka saavutettiin vuoden 2014 alussa.
Matkailu- ja hotelliala on toipunut jonkin verran.
Elpyminen on keskuspankin mukaan ollut nopeampaa -
kuin edellisissä sodissa Hamasin ja Hizbollahin kanssa.
Hallitus kertoi sunnuntaina, että matkailijoiden määrä -
väheni prosentilla vuonna 2014 verrattuna vuoteen 2013.
Määrä romahti 24 % heinä-syyskuun välisenä aikana.
Arvio annettiin ennen kuin Israelin monetaarinen komitea äänesti -
yksimielisesti lainakoron pitämisestä ennätysmatalalla 0,25 prosentissa.
Keskuspankki leikkasi kesällä korkoa 0,75 prosentista, -
kun 50-päiväinen konflikti Hamasin kanssa -
pakotti tehtaat ja liikkeet sulkemaan ovensa.
Myös turistit peruivat matkojaan kesän huippusesongin aikana.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman